૨૬ જાન્યુઆરી, સવારનાં ૮.૩૦ આસપાસનો સમય હતો. હું ડ્રોઈંગરૂમમાં કુદરતી દ્રશ્ય દોરી રહ્યો હતો. બાજુમાં જ મારો ભાઈ કશું લખી રહ્યો હતો. પાછળની બાજુ મમ્મી-પપ્પા કામ કરી રહ્યાં હતાં ને અચાનક બધું હલવા-ડોલવા લાગ્યું. ધ્રુજારી અને કંપન પેદા થતાં તરત જ મારાં ભાઈ હડબડાઈને મોટા અવાજે કહ્યું, ‘મમ્મી ભૂકંપ આવ્યો.’ અમે બધાં દોડીને ઝડપથી ઘરની બહાર પગથિયાં ઉતરી કંમ્પાઉન્ડમાં ચાલ્યાં ગયા. મેં સામેની તરફ એક મકાનની દીવાલ ફાંટતી જોઈ. લોકોને આમતેમ ભાગતા અને અમારાં ઘરને હલાતા-ડોલતા જોયું હતું. થોડી જ સેકંન્ડોમાં બધું જ શાંત થઈ ગયું. લાઇટ જતી રહી હતી. ટેલિફોન લાઇન્સ ઠપ્પ થઈ ગઈ હતી. અમે